title: Nõukogu rakendusmäärus (EL) nr 263/2014, 14. märts 2014 , millega rakendatakse määruse (EL) nr 753/2011, milles käsitletakse teatavate isikute, rühmituste, ettevõtjate ja üksuste vastu suunatud piiravaid meetmeid seoses olukorraga Afganistanis, artikli 11 lõiget 4

text:
               15.3.2014

               ET

               Euroopa Liidu Teataja

               L 76/11

      NÕUKOGU RAKENDUSMÄÄRUS (EL) nr 263/2014,
   14. märts 2014,
   millega rakendatakse määruse (EL) nr 753/2011, milles käsitletakse teatavate isikute, rühmituste, ettevõtjate ja üksuste vastu suunatud piiravaid meetmeid seoses olukorraga Afganistanis, artikli 11 lõiget 4
   EUROOPA LIIDU NÕUKOGU,
   võttes arvesse Euroopa Liidu toimimise lepingut,
   võttes arvesse nõukogu 1. augusti 2011. aasta määrust (EL) nr 753/2011, milles käsitletakse teatavate isikute, rühmituste, ettevõtjate ja üksuste vastu suunatud piiravaid meetmeid seoses olukorraga Afganistanis, (1) eriti selle artikli 11 lõiget 4,
   ning arvestades järgmist:

               (1)

               Nõukogu võttis 1. augustil 2011 vastu määruse (EL) nr 753/2011.

               (2)

               ÜRO Julgeolekunõukogu resolutsiooni 1988 (2011) punkti 30 kohaselt loodud ÜRO Julgeolekunõukogu komitee muutis 31. detsembril 2013 loetelu isikutest, rühmitustest, ettevõtjatest ja üksustest, kelle suhtes kohaldatakse piiravaid meetmeid seoses olukorraga Afganistanis.

               (3)

               Määruse (EL) nr 753/2011 I lisa tuleks seetõttu vastavalt muuta,

         ON VASTU VÕTNUD KÄESOLEVA MÄÄRUSE:
   Artikkel 1
   Määruse (EL) nr 753/2011 I lisa muudetakse vastavalt käesoleva määruse lisale.
   Artikkel 2
   Käesolev määrus jõustub selle Euroopa Liidu Teatajas avaldamise kuupäeval.

      Käesolev määrus on tervikuna siduv ja vahetult kohaldatav kõikides liikmesriikides.
      Brüssel, 14. märts 2014

            Nõukogu nimel

            eesistuja

         M. CHRISOCHOIDIS

      (1)  ELT L 199, 2.8.2011, lk 1.

      LISA
      I.   Määruse (EL) nr 753/2011 I lisas esitatud loetelu kanded allpool nimetatud isikute kohta asendatakse järgmiste kannetega.

      A.   Talibaniga seotud isikud

                  1.

                     Abdul Kabir Mohammad Jan (teise nimega A. Kabir)

                     Tiitel: maulavi. Loetellu kandmise põhjused: a) Talibani režiimi ajal ministrite nõukogu majandusvaldkonna teine asetäitja, b) Talibani režiimi ajal Nangahari provintsi kuberner, c) Talibani režiimi ajal idapiirkonna juhataja. Sünniaeg: ligikaudu 1963. Sünnikoht: Pul-e-Khumri või Baghlan Jadidi ringkond, Baghlani provints, Afganistan. Kodakondsus: Afganistani. Muu teave: a) osaleb aktiivselt terrorismitegevuses Ida-Afganistanis; b) kogub raha uimastikaubitsejatelt; c) viibib arvatavalt Afganistani ja Pakistani piirialal; d) alates 2009. aastast Talibani ülemnõukogu liige; e) perekond pärineb algselt Neka ringkonnast Paktika provintsis Afganistanis; f) vastutab 2007. aasta novembris Baghlanis Afganistani parlamendiliikmete vastu toime pandud rünnaku eest; g) omab maad Baghlani provintsi keskosas; h) kuulub Zadrani hõimu. ÜRO poolt loetellu kandmise kuupäev:25.1.2001.

                     Lisateave sanktsioonide komitee poolt loetellu kandmise põhjuste kirjeldavast kokkuvõttest:

                  Mohammed Omari ütluse kohaselt oli Abdul Kabir Mohammad Jan 2006. aasta oktoobris Talibani juhtide kõrge nõukogu liige ning määrati 2007. aasta oktoobris idapiirkonna sõjaväeülemaks.

                  2.

                     Mohammad Moslim Haqqani Muhammadi Gul (teise nimega Moslim Haqqani).

                     Tiitel: maulavi. Loetellu kandmise põhjused: a) Talibani režiimi palverännaku- ja usuasjade ministri asetäitja; b) Talibani režiimi kõrghariduse ministri asetäitja. Sünniaeg: 1965. Sünnikoht: Gawargani küla, Pul-e-Khumri ringkond, Baghlani provints, Afganistan. Kodakondsus: Afganistani. Riiklik isikukood: 1136 (Afganistani isikutunnistus (tazkira)). Muu teave: a) etniliselt kuulub Baghlani provintsi Pashtuni hõimu; b) viibib arvatavalt Afganistani ja Pakistani piirialal; c) räägib vabalt inglise, urdu ja araabia keelt. ÜRO poolt loetellu kandmise kuupäev:25.1.2001.

                     Lisateave sanktsioonide komitee poolt loetellu kandmise põhjuste kirjeldavast kokkuvõttest:

                  Mohammad Moslim Haqqani töötas ka Talibani režiimi kõrgharidusministri asetäitjana. See ametinimetus kanti loetellu 18. juulil 2007.

                  3.

                  Abdul Raqib Takhari

                     Tiitel: maulavi. Loetellu kandmise põhjused: Talibani režiimi ajal repatrieerimisminister. Sünniaeg: vahemikus 1968–1973. Sünnikoht: Zardalu Darra küla, Kalafgani ringkond, Takhari provints, Afganistan. Kodakondsus: Afganistani. Muu teave: a) alates 2009. aasta detsembrist Takhari ja Badakhshani provintside eest vastutav Talibani ülemnõukogu liige; b) viibib arvatavalt Afganistani ja Pakistani piirialal; c) kuulub Tajiki etnilisse rühma. ÜRO poolt loetellu kandmise kuupäev:25.1.2001.

                  4.

                     Nazir Mohammad Abdul Basir (teise nimega Nazar Mohammad)

                     Tiitel: a) maulavi, b) Sar Muallim. Loetellu kandmise põhjused: a) Kunduzi linnapea; b) Talibani režiimi ajal Kunduzi provintsi (Afganistan) kuberneri kohusetäitja. Sünniaeg: 1954. Sünnikoht: Malaghi küla, Kunduzi ringkond, Kunduzi provints, Afganistan. Kodakondsus: Afganistani. Muu teave: a) Pärast Talibani režiimi langemist kohandus uue olukorraga ja hakkas uue valitsuse alluvuses täitma ülesandeid Kunduzi provintsis; b) kinnitatud andmetel mõrvati Talibani poolt 9. novembril 2008. ÜRO poolt loetellu kandmise kuupäev:23.2.2001.

                  5.

                     Zia-ur-Rahman Madani (teiste nimedega a) Ziaurrahman Madani, b) Zaia u Rahman Madani, c) Madani Saheb), d) Diya’ al-Rahman Madani)

                     Tiitel: maulavi. Loetellu kandmise põhjused: Talibani režiimi ajal Logari provintsi kuberner (Afganistanis). Sünniaeg: ligikaudu 1960. Sünnikoht: a) Palirani küla, Namakabi ringkond, Takhari provint, Afganistan, b) Taluqani linn, Takhari provints, Afganistan. Kodakondsus: Afganistani. Muu teave: a) seotud uimastikaubandusega; b) alates 2007. aasta maist Afganistanis Takhari provintsis sõjategevuse eest vastutav Talibani liige; c) alates 2003. aastast on hõlbustanud Talibani jaoks vahendite kogumist Pärsia lahe piirkonnas; d) samuti on hõlbustanud kohtumisi Talibani ametnike ja jõukate toetajate vahel ning korraldanud rohkem kui tosinale isikule enesetapurünnakute jaoks sõidu Kabuli, Afganistani; e) viibib arvatavalt Pärsia lahe piirkonnas. ÜRO poolt loetellu kandmise kuupäev:23.2.2001.

                  6.

                     Shamsuddin (teise nimega Pahlawan Shamsuddin)

                     Tiitel: a) maulavi, b) Qari. Loetellu kandmise põhjused: Talibani režiimi ajal Wardaki (Maidani) provintsi kuberner (Afganistanis). Sünniaeg: ligikaudu 1968. Sünnikoht: Keshimi ringkond, Badakhshani provints, Afganistan. Kodakondsus: Afganistani. Muu teave: viibib arvatavalt Afganistani, Pakistani ja Iraani piirialal. ÜRO poolt loetellu kandmise kuupäev:23.2.2001.

                  7.

                     Abdul Ghafar Qurishi Abdul Ghani (teise nimega Abdul Ghaffar Qureshi)

                     Tiitel: maulavi. Loetellu kandmise põhjused: repatrieerimisatašee, Talibani „suursaatkond”, Islamabad, Pakistan. Sünniaeg: (a) 1970, (b) 1967. Sünnikoht: Turshuti küla, Wursaj ringkond, Takhari provints, Afganistan. Kodakondsus: Afganistani. Passi nr: D 000933 (Afganistani pass, välja antud Kabulis 13.9.1998). Riiklik isikukood: 55130 (Afganistani isikutunnistus (tazkira)). Aadress: Khairkhana linnaosa nr 3, Kabul, Afganistan. Muu teave: a) seotud uimastikaubandusega; b) kuulub Tajiki etnilisse rühma. ÜRO poolt loetellu kandmise kuupäev:25.1.2001.

                  8.

                     Abdul Manan Nyazi (teiste nimedega a) Abdul Manan Nayazi, b) Abdul Manan Niazi, c) Baryaly, d) Baryalai)

                     Tiitel: mulla. Loetellu kandmise põhjused: a) Talibani režiimi ajal Kabuli provintsi kuberner; b) Talibani režiimi ajal Balki provintsi kuberner. Sünniaeg: ligikaudu 1968. Sünnikoht: a) Pashtoon Zarghooni ringkond, Herati provints, Afganistan, b) Sardari küla, Kohsani ringkond, Herati provints, Afganistan. Kodakondsus: Afganistani. Muu teave: a) alates 2013. aasta keskpaigast Herati, Farahi ja Nimrozi provintside eest vastutav Talibani liige; b) Talibani ülemnõukogu ja Quetta šuura liige; c) viibib arvatavalt Afganistani ja Pakistani piirialal; d) kuulub Achekzai hõimu; e) seotud enesetapupommirünnakute toimepanijate transportimisega Afganistani. ÜRO poolt loetellu kandmise kuupäev:25.1.2001.

                     Lisateave sanktsioonide komitee poolt loetellu kandmise põhjuste kirjeldavast kokkuvõttest:

                  Abdul Manan Nyazi on töötanud Talibani läbirääkijana ning Talibani režiimi ajal Mazar-e-Sharifi ja Kabuli provintsi kubernerina.
                  Abdul Manan Nyazi on olnud Talibani sõjaväeülem Afganistani lääneosas, tegutsedes alates 2009. aasta keskpaigast Farahi, Herati ja Nimrozi provintsis.
                  Abdul Manan Nyazi oli Talibani piirkondliku nõukogu liige ja määrati 2010. aasta mais Herati provintsi Talibani kuberneriks.
                  Abdul Manan Nyazi on üks neist Talibani juhtidest, kes osaleb suitsiidirünnakute toimepanijate toomises Afganistani.

                  9.

                  Said Ahmed Shahidkhel

                     Tiitel: maulavi. Loetellu kandmise põhjused: Talibani režiimi ajal haridusministri asetäitja. Sünniaeg: ligikaudu 1975. Sünnikoht: Spandehi (Espandi ’Olya) küla, Andari ringkond, Ghazni provints, Afganistan. Kodakondsus: Afganistani. Muu teave: a) oli 2003. aasta juulis Kabulis, Afganistanis vahi all; b) vabastati vanglast 2007. aastal; c) viibib arvatavalt Afganistani ja Pakistani piirialal; d) alates 2013. aasta keskpaigast kuulub Talibani liidrite nõukogusse; e) kuulub Andari hõimu. ÜRO poolt loetellu kandmise kuupäev:23.2.2001.

                  10.

                     Arefullah Aref Ghazi Mohammad (teise nimega Arefullah Aref)

                     Tiitel: maulavi. Loetellu kandmise põhjused: a) Talibani režiimi rahandusministri asetäitja; b) Talibani režiimi ajal Ghazni provintsi kuberner; c) Talibani režiimi ajal Paktia provintsi kuberner. Sünniaeg: ligikaudu 1958. Sünnikoht: Lawangi (Lawandi) küla, Gelani ringkond, Ghazni provints, Afganistan. Kodakondsus: Afganistani. Muu teave: a) alates 2013. aasta keskpaigast juhib Talibani eesliiniüksust Gelani ringkonnas, Ghazni provintsis, Afganistanis; b) viibib arvatavalt Afganistani ja Pakistani piirialal; c) kuulub Andari hõimu. ÜRO poolt loetellu kandmise kuupäev:31.1.2001.

                  11.

                     Abdul-Haq Wassiq (teise nimega Abdul-Haq Wasseq)

                     Tiitel: maulavi. Loetellu kandmise põhjused: Talibani režiimi ajal julgeolekuministri (luuretegevus) asetäitja. Sünniaeg: a) ligikaudu 1975; b) ligikaudu 1971. Sünnikoht: Gharibi küla, Khogyani ringkond, Ghazni provints, Afganistan. Kodakondsus: Afganistani. Aadress: Guantánamo Bay vangla. Muu teave: alates 2011. aastast viibib USAs vahi all. ÜRO poolt loetellu kandmise kuupäev:31.1.2001.

                     Lisateave sanktsioonide komitee poolt loetellu kandmise põhjuste kirjeldavast kokkuvõttest:

                  Abdul-Haq Wassiq on seotud Gulbuddin Hekmatyariga. Talibani režiimi ajal olid tal järjestikku ametikohad kohaliku sõjaväeülemana Nimrozi ja Kandahari provintsis. Seejärel sai temast luure asepeadirektor, kes andis aru Qari Ahmadullah’le. Sellel ametikohal vastutas ta suhete haldamise eest Al-Qaidaga seotud välismaa võitlejatega ja nende väljaõppelaagrite eest Afganistanis. Ta oli ka tuntud oma repressioonimeetodite poolest Talibani vastaste isikute vastu Afganistani lõunaosas.

                  12.

                     Ehsanullah Sarfida Hesamuddin Akhundzada (teiste nimedega a) Ehsanullah Sarfadi, b) Ehsanullah Sarfida)

                     Tiitel: maulavi. Loetellu kandmise põhjused: Talibani režiimi ajal julgeolekuministri (luuretegevus) asetäitja. Sünniaeg: ligikaudu 1962–1963. Sünnikoht: Khataki küla, Gelani ringkond, Ghazni provints, Afganistan. Kodakondsus: Afganistani. Muu teave: a) alates 2007. aasta keskpaigast toetas Talibani relvade ja rahaga; b) viibib arvatavalt Pärsia lahe piirkonnas; c) kuulub Taraki hõimu. ÜRO poolt loetellu kandmise kuupäev:23.2.2001.

                     Lisateave sanktsioonide komitee poolt loetellu kandmise põhjuste kirjeldavast kokkuvõttest:

                  Ehsanullah Sarfida oli ka Talibani keskpanga president. Hiljem nimetati ta Talibani vallutatud provintside halduriks. Ehsanullah Sarfida kuulus Talibani sisešuurasse.
                  Ehsanullah Sarfida oli Al-Qaida liige, kes abistas Talibani relvade ja rahaga. Ta oli 2007. aasta keskpaiga seisuga Afganistani Helmandi provintsi Marja ringkonnaülem.

                  13.

                     Ahmed Jan Wazir Akhtar Mohammad (teiste nimedega a) Ahmed Jan Kuchi, b) Ahmed Jan Zadran)

                     Loetellu kandmise põhjus: Talibani režiimi ajal finantsministeeriumi ametnik. Sünniaeg: 1963. Sünnikoht: Barlachi küla, Qareh Baghi ringkond, Ghazni provints, Afganistan. Muu teave: a) Afganistani ja Pakistani piirialal asuva Haqqani võrgustiku juhtivkomandör; b) tegutseb Haqqani võrgustiku kõrgema juhi Sirajuddin Jallaloudine Haqqani asetäitja, pressiesindaja ja nõustajana; c) teeb koostööd Talibani ülemnõukoguga; d) on reisinud välismaal; e) teeb koostööd Talibani komandöridega Ghazni provintsis Afganistanis ning varustab neid raha, relvade, sidevahendite ja varustusega. ÜRO poolt loetellu kandmise kuupäev:6.1.2012.

                  14.

                  Mohammed Omar Ghulam Nabi

                     Tiitel: mulla. Loetellu kandmise põhjused: usklike juht (Amir ul-Mumineen), Afganistan. Sünniaeg: a) ligikaudu 1966; b) 1960; c) 1953. Sünnikoht: a) Naw Dehi küla, Deh Rawudi ringkond, Uruzgani provints, Afganistan, b) Noori küla, Maiwandi ringkond, Kandahari provints, Afganistan. Kodakondsus: Afganistani. Muu teave: a) isa nimi Ghulam Nabi, tuntud ka kui Mullah Musafir; b) puudub vasak silm; c) Ahmad Jan Akhundzada Shukoor Akhundzada õemees; d) viibib arvatavalt Afganistani ja Pakistani piirialal; e) kuulub Hotaki hõimu. ÜRO poolt loetellu kandmise kuupäev:31.1.2001.

                     Lisateave sanktsioonide komitee poolt loetellu kandmise põhjuste kirjeldavast kokkuvõttest:

                  Mohammed Omar kannab tiitlit „Afganistani Islami Emiraadi Ustavate Juht” ning on Talibani hierarhia kohaselt Talibani liikumise ülemjuhataja. Ta varjas 2001. aasta 11. septembrile eelnenud aastatel Osama bin Ladenit ja tema Al-Qaida võrgustikku. Ta on alates 2001. aastast suunanud Talibani tegutsema Afganistani valitsuse ja selle liitlaste vastu Afganistanis.
                  Mohammed Omarile kuuletuvad teised selle piirkonna väljapaistvad sõjaväejuhid, näiteks Jalaluddin Haqqani. Samuti on Mohammed Omariga koostööd teinud Gulbuddin Hekmatyar.

                  15.

                     Mohammad Naim Barich Khudaidad (teiste nimedega a) Mullah Naeem Barech, b) Mullah Naeem Baraich, c) Mullah Naimullah, d) Mullah Naim Bareh, e) Mohammad Naim, f) Mullah Naim Barich, g) Mullah Naim Barech, h) Mullah Naim Barech Akhund, i) Mullah Naeem Baric, j) Naim Berich, k) Haji Gul Mohammed Naim Barich, l) Gul Mohammad, m) Haji Ghul Mohammad, n) Gul Mohammad Kamran, o) Mawlawi Gul Mohammad), p) Spen Zrae)

                     Tiitel: mulla. Loetellu kandmise põhjused: Talibani režiimi ajal tsiviillennunduse ministri asetäitja. Sünniaeg: ligikaudu 1975. Sünnikoht: a) Lakhi küla, Hazarjufti ala, Garmsiri ringkond, Helmandi provints, Afganistan, b) Laki küla, Garmsiri ringkond, Helmandi provints, Afganistan, c) Lakari küla, Garmsiri ringkond, Helmandi provints, Afganistan, d) Darvishan, Garmsiri ringkond, Helmandi provints, Afganistan, e) De Luy Wiyalah’ küla, Garmsiri ringkond, Helmandi provints, Afganistan. Kodakondsus: Afganistani. Muu teave: a) alates 2013. aasta märtsi keskpaigast Talibani sõjakomisjoni liige. b) viibib arvatavalt Afganistani ja Pakistani piirialal. c) kuulub Barichi hõimu. ÜRO poolt loetellu kandmise kuupäev:23.2.2001.

                     Lisateave sanktsioonide komitee poolt loetellu kandmise põhjuste kirjeldavast kokkuvõttest:

                  Mohammad Naim kuulub Talibani Gerdi Jangali nõukogusse. Ta on Akhthar Mohammad Mansour Shah Mohammedi endine asetäitja, Talibani ülemjuhatuse väljapaistev tegelane. Mohammad Naim juhatab sõjaväebaasi Afganistani ja Pakistani piirialal.

                  16.

                     Nik Mohammad Dost Mohammad (teise nimega Nik Mohammad)

                     Tiitel: maulavi. Loetellu kandmise põhjused: Talibani režiimi ajal kaubandusministri asetäitja. Sünniaeg: ligikaudu 1957. Sünnikoht: Zangi Abadi küla, Panjwai ringkond, Kandahari provints, Afganistan. Kodakondsus: Afganistani. Muu teave: a) juhib alates 2013. aasta keskpaigast Talibani vaenlaste registreerimise komisjoni; b) viibib arvatavalt Afganistani ja Pakistani piirialal; c) kuulub Nurzai hõimu. ÜRO poolt loetellu kandmise kuupäev:31.1.2001.

                     Lisateave sanktsioonide komitee poolt loetellu kandmise põhjuste kirjeldavast kokkuvõttest:

                  Nik Mohammad kanti 31. jaanuaril 2001 loetellu kui Talibani režiimi kaubandusministri asetäitja ja seega kuulub ta Talibani võimude tegusid ja tegevust käsitlevate ÜRO Julgeolekunõukogu resolutsioonide 1267 (1999) ja 1333 (2000) kohaldamisalasse.

                  17.

                  Matiullah

                     Tiitel: mulla. Loetellu kandmise põhjused: Talibani režiimi ajal Kabuli tolliameti direktor. Sünniaeg: ligikaudu 1973. Sünnikoht: Damani ringkond, Kandahari provints, Afganistan. Kodakondsus: Afganistani. Muu teave: a) tegeleb alates 2013. aasta keskpaigast Talibani liikumisele inimeste värbamisega; b) viibib arvatavalt Afganistani ja Pakistani piirialal; c) kuulub Popalzai hõimu. ÜRO poolt loetellu kandmise kuupäev:23.2.2001.

                  18.

                     Allah Dad Matin (teiste nimedega a) Allahdad, b) Shahidwror, c) Akhund)

                     Tiitel: mulla. Loetellu kandmise põhjused: a) Talibani režiimi ajal linnaarengu minister; b) Talibani režiimi ajal keskpanga (Da Afghanistan Bank) president; c) Talibani režiimi ajal Ariana Afghan Airlines’i juht. Sünniaeg: a) ligikaudu 1953, b) ligikaudu 1960. Sünnikoht: Kadani küla, Spin Boldaki ringkond, Kandahari provints, Afganistan. Kodakondsus: Afganistani. Muu teave: a) on kaotanud ühe jala maamiini plahvatuse tagajärjel; b) viibib arvatavalt Afganistani ja Pakistani piirialal; c) kuulub Nurzai hõimu. ÜRO poolt loetellu kandmise kuupäev:31.1.2001.

                     Lisateave sanktsioonide komitee poolt loetellu kandmise põhjuste kirjeldavast kokkuvõttest:

                  Spin Boldaki ringkonna Nurzay hõimu liige Allahdad määrati ehitus- ja elamumajandusministrina ametisse pärast seda, kui ta oli Talibani režiimi ajal töötanud muudel riigiteenistuja ametikohtadel.

                  19.

                     Ubaidullah Akhund Yar Mohammed Akhund (teiste nimedega a) Obaidullah Akhund, b) Obaid Ullah Akhund)

                     Tiitel: a) mulla, b) hadži, c) maulavi. Loetellu kandmise põhjused: Talibani režiimi ajal kaitseminister. Sünniaeg: a) ligikaudu 1968; b) 1969. Sünnikoht: a) Sangisari küla, Panjwai ringkond, Kandahari provints, Afganistan; b) Arghandabi ringkond, Kandahari provints, Afganistan; c) Nalghami piirkond, Zheray ringkond, Kandahari provints, Afganistan. Kodakondsus: Afganistani. Muu teave: a) ta oli üks mulla Mohammed Omari asetäitjatest; b) oli Talibani ülemnõukogu liige, vastutav sõjaliste operatsioonide eest; c) 2007. aastal vahistati ja viibis Pakistanis vahi all; d) kinnitatud andmetel surnud 2010. aasta märtsis ja maetud Pakistani, Karachisse; e) abielu kaudu seotud Saleh Mohammad Kakar Akhtar Muhammadiga; f) kuulus Alokozai hõimu. ÜRO poolt loetellu kandmise kuupäev:25.1.2001.

                     Lisateave sanktsioonide komitee poolt loetellu kandmise põhjuste kirjeldavast kokkuvõttest:

                  Ubaidullah Akhund oli Mohammed Omari asetäitja ning sõjaliste operatsioonide eest vastutav Talibani juhtkonna liige.

                  20.

                     Fazl Mohammad Mazloom (teiste nimedega a) Molah Fazl, b) Fazel Mohammad Mazloom)

                     Tiitel: mulla. Loetellu kandmise põhjused: Talibani režiimi ajal maavägede staabiülema asetäitja. Sünniaeg: vahemikus 1963–1968. Sünnikoht: Uruzgan, Afganistan. Kodakondsus: Afganistani. Aadress: Guantánamo Bay vangla. Muu teave: alates 2013. aasta keskpaigast viibis USAs vahi all. ÜRO poolt loetellu kandmise kuupäev:23.2.2001.

                     Lisateave sanktsioonide komitee poolt loetellu kandmise põhjuste kirjeldavast kokkuvõttest:

                  Fazl Mohammad Mazloom kuulus Mohammed Omari lähikonda ning aitas tal moodustada Talibani valitsust. Mazloom viibis Al-Qaida poolt asutatud Al-Farouqi väljaõppelaagris. Talle oli teada, et vastutasuks Talibanile sõdurite saatmise eest abistas Taliban Usbekistani Islamiliikumist rahaliste vahenditega, relvadega ja logistilise toega.
                  Ta oli 2001. aasta oktoobris ligikaudu 3000-liikmelise Talibani eesliiniüksuse komandör Takhari provintsis.

                  21.

                  Mohammad Ahmadi

                     Tiitel: a) mulla, b) hadži. Loetellu kandmise põhjused: a) Talibani režiimi ajal keskpanga (Da Afghanistan Bank) president; b) Talibani režiimi ajal rahandusminister. Sünniaeg: ligikaudu 1963. Sünnikoht: a) Damani ringkond, Kandahari provints, Afganistan, b) Pashmuli küla, Panjwai ringkond, Kandahar provints, Afganistan. Kodakondsus: Afganistani. Muu teave: a) viibib arvatavalt Afganistani ja Pakistani piirialal; b) kuulub Kakari hõimu; c) Talibani ülemnõukogu liige. ÜRO poolt loetellu kandmise kuupäev:23.2.2001.

                  22.

                     Abdul Jalil Haqqani Wali Mohammad (teiste nimedega: a) Abdul Jalil Akhund, b) Mullah Akhtar, c) Abdul Jalil Haqqani, d) Nazar Jan)

                     Tiitel: a) maulavi, b) mulla. Loetellu kandmise põhjused: Talibani režiimi ajal välisministri asetäitja. Sünniaeg: ligikaudu 1963. Sünnikoht: a) Khwaja Maliki küla, Arghandabi ringkond, Kandahari provints, Afganistan, b) Kandahari linn, Kandahari provints, Afganistan. Kodakondsus: Afganistani. Passi number: OR 1961825 (välja antud Mullah Akhtari nimele 4. veebruaril 2003 Afganistani konsulaadi poolt Quettas, Pakistanis; pass kaotas kehtivuse 2. veebruaril 2006). Muu teave: a) viibib arvatavalt Afganistani ja Pakistani piirialal; b) alates 2007. aasta maist Talibani ülemnõukogu liige; c) Talibani nõukogu finantskomisjoni liige; d) vastutab Talibani jaoks logistika eest ja tegeleb alates 2013. aasta keskpaigast äriga, tegutsedes iseenda nimel; e) kuulub Alizai hõimu; f) Atiqullah Wali Mohammadi vend. ÜRO poolt loetellu kandmise kuupäev:25.1.2001.

                  23.

                  Abdulhai Motmaen

                     Tiitel: maulavi. Loetellu kandmise põhjused: a) Talibani režiimi ajal Kandahari provintsi informatsiooni- ja kultuuriosakonna direktor; b) Talibani režiimi pressiesindaja. Sünniaeg: ligikaudu 1973. Sünnikoht: a) Shinkalai küla, Nad-e-Ali ringkond, Helmandi provints, Afganistan; b) Zabuli provints, Afganistan. Kodakondsus: Afganistani. Muu teave: a) perekond pärineb algselt Zabulist, kuid kolis hiljem Helmandi; b) alates 2007. aastast Talibani ülemnõukogu liige ja mulla Mohammed Omari pressiesindaja; c) viibib arvatavalt Afganistani ja Pakistani piirialal; d) kuulub Kharoti hõimu. ÜRO poolt loetellu kandmise kuupäev:23.2.2001.

                     Lisateave sanktsioonide komitee poolt loetellu kandmise põhjuste kirjeldavast kokkuvõttest:

                  Abdulhai Motmaen oli Talibani pealäbirääkija ning koostas tavaliselt Talibani välispoliitilisi avaldusi. Ta kuulus ühtlasi Mohammed Omari lähikondlaste hulka.

                  24.

                  Mohammad Yaqoub

                     Tiitel: maulavi. Loetellu kandmise põhjused: Talibani režiimi ajal Bakhtari infoagentuuri BIA juhataja. Sünniaeg: ligikaudu 1966. Sünnikoht: a) Shahjoi ringkond, Zabuli provints, Afganistan b) Janda ringkond, Ghazni provints, Afganistan. Kodakondsus: Afganistani. Muu teave: a) Talibani kultuurikomisjoni liige; b) alates 2013. aasta keskpaigast juhib Talibani eesliiniüksust ja koordineerib Talibani vägede kogu sõjalist tegevust Maiwandi ringkonnas, Kandahari provintsis, Afganistanis; c) viibib arvatavalt Afganistani ja Pakistani piirialal; d) kuulub Kharoti (Taraki) hõimu. ÜRO poolt loetellu kandmise kuupäev:23.2.2001.

                     Lisateave sanktsioonide komitee poolt loetellu kandmise põhjuste kirjeldavast kokkuvõttest:

                  alates 2009. aastast oli Mohammad Yaqoub juhtiv Talibani liige Paktika provintsi Yousef Kheli ringkonnas.

                  25.

                  Abdul Razaq Akhund Lala Akhund

                     Tiitel: mulla. Loetellu kandmise põhjused: a) Talibani režiimi ajal siseminister; b) Talibani režiimi ajal Kabuli politseiülem. Sünniaeg: ligikaudu 1958. Sünnikoht: Spin Boldaki ringkond, Kandahari provints, Afganistan – ala, millel on ühine piir Pakistani Quetta provintsi Chamani ringkonnaga. Kodakondsus: Afganistani. Muu teave: a) alates 2008. aasta juunist Talibani ülemnõukogu liige b) alates 2010. aasta märtsist mulla Mohammed Omari asetäitja; c) alates 2013. aasta keskpaigast Talibani nõuandekomitee liige; d) seotud uimastikaubandusega; e) viibib arvatavalt Afganistani ja Pakistani piirialal; f) kuulub Achekzai hõimu. ÜRO poolt loetellu kandmise kuupäev:25.1.2001.

                  26.

                     Sayed Mohammad Azim Agha (teiste nimedega a) Sayed Mohammad Azim Agha, b) Agha Saheb)

                     Tiitel: maulavi. Loetellu kandmise põhjused: Talibani režiimi siseministeeriumi passi- ja viisaosakonna direktor. Sünniaeg: a) ligikaudu 1966, b) ligikaudu 1969. Sünnikoht: Panjwai ringkond, Kandahari provints, Afganistan. Kodakondsus: Afganistani. Muu teave: a) juhib Talibani eesliiniüksust (mahaz) ja on alates 2013. aasta märtsi keskpaigast Talibani sõjakomisjoni liige; b) viibib arvatavalt Afganistani ja Pakistani piirialal. ÜRO poolt loetellu kandmise kuupäev:23.2.2001.

                     Lisateave sanktsioonide komitee poolt loetellu kandmise põhjuste kirjeldavast kokkuvõttest:

                  Sayed Mohammad Azim Agha ametikoht passi- ja viisaosakonna ametnikuna kuulus Talibani režiimi siseministeeriumi alluvusse.

                  27.

                  Mohammad Abbas Akhund

                     Tiitel: mulla. Loetellu kandmise põhjused: a) Talibani režiimi ajal Kandahari linnapea; b) Talibani režiimi ajal tervishoiuminister. Sünniaeg: ligikaudu 1963. Sünnikoht: Khas Uruzgani ringkond, Uruzgani provints, Afganistan. Kodakondsus: Afganistani. Muu teave: a) alates 2011. aasta jaanuarist Talibani ülemnõukogu liige, kes vastutab meditsiinikomitee eest; b) alates 2013. aasta keskpaigast juhib kolme meditsiinikeskust, kes hoolitsevad haavatud Talibani võitlejate eest; c) viibib arvatavalt Afganistani ja Pakistani piirialal; d) kuulub Barakzai hõimu. ÜRO poolt loetellu kandmise kuupäev:25.1.2001.

                  28.

                     Mohammadullah Mati (teise nimega Mawlawi Nanai)

                     Tiitel: maulavi. Loetellu kandmise põhjused: Talibani režiimi avalike tööde minister. Sünniaeg: ligikaudu 1961. Sünnikoht: Arghandabi ringkond, Kandahari provints, Afganistan. Kodakondsus: Afganistani. Muu teave: a) kaotas jala 1980. aastatel; b) 2010. aasta veebruarist aprillini Talibani ülemnõukogu ajutine juht; c) vastutab alates 2013. aasta keskpaigast värbamise eest; d) viibib arvatavalt Afganistani ja Pakistani piirialal; e) kuulub Isakzai hõimu. ÜRO poolt loetellu kandmise kuupäev:25.1.2001.

                     Lisateave sanktsioonide komitee poolt loetellu kandmise põhjuste kirjeldavast kokkuvõttest:

                  Mohammadullah Mati töötas Ahmadullah Mutie nime all ka Talibani režiimi sideministrina.

                  29.

                     Atiqullah Wali Mohammad (teise nimega Atiqullah)

                     Tiitel: a) hadži, b) mulla. Loetellu kandmise põhjused: a) Talibani režiimi ajal Kandahari provintsi välissuhete direktor; b) Talibani režiimi ajal Kandahari provintsi avalike tööde minister; c) Talibani režiimi ajal põllumajandusministri esimene asetäitja; d) Talibani režiimi ajal avalike tööde aseminister. Sünniaeg: ligikaudu 1962. Sünnikoht: a) Tirin Koti ringkond, Uruzgani provints, Afganistan, b) Khwaja Maliki küla, Arghandabi ringkond, Kandahari provints, Afganistan. Kodakondsus: Afganistani. Muu teave: a) pärineb algselt Uruzganist, elas hiljem Kandaharis; b) Talibani ülemnõukogu poliitikakomisjoni liige 2010. aastal; c) alates 2013. aasta keskpaigast Talibani liikumises konkreetset rolli ei täida, tegeleb äriga, tegutsedes iseenda nimel, d) viibib arvatavalt Afganistani ja Pakistani piirialal; e) kuulub Alizai hõimu; f) Abdul Jalil Haqqani Wali Mohammadi vend. ÜRO poolt loetellu kandmise kuupäev:31.1.2001.

                     Lisateave sanktsioonide komitee poolt loetellu kandmise põhjuste kirjeldavast kokkuvõttest:

                  Pärast Kabuli vallutamist Talibani poolt 1996. aastal määrati Atiqullah ametikohale Kandaharis. 1999. või 2000. aastal nimetati ta põllumajandusministri esimeseks asetäitjaks, seejärel Talibani režiimi avalike tööde ministri asetäitjaks. Pärast Talibani režiimi langemist sai Atiqullah’st Talibani tegevohvitser Afganistani lõunapiirkonnas. 2008. aastal sai temast Afganistani Helmandi provintsi Talibani kuberneri asetäitja.

                  30.

                     Mohammad Wali Mohammad Ewaz (teise nimega Mohammad Wali)

                     Tiitel: maulavi. Loetellu kandmise põhjused: Talibani režiimi kombelõtvuse tõkestamise ja vooruslikkuse edendamise minister. Sünniaeg: ligikaudu 1965. Sünnikoht: a) Jelawuri küla, Arghandabi ringkond, Kandahari provints, Afganistan, b) Siyachoy küla, Panjwai ringkond, Kandahari provints, Afganistan. Kodakondsus: Afganistani. Muu teave: a) teadaolevalt suri 2006. aasta detsembris ja on maetud Panjwai ringkonda Kandahari provintsi Afganistani; b) kuulus Ghilzai hõimu. ÜRO poolt loetellu kandmise kuupäev:31.1.2001.

                     Lisateave sanktsioonide komitee poolt loetellu kandmise põhjuste kirjeldavast kokkuvõttest:

                  Talibani režiimi kombelõtvuse tõkestamise ja vooruslikkuse edendamise ministrina kasutas Mohammad Wali elanikkonna hirmutamiseks sageli piinamist ja muid vahendeid. Mohammad Wali tegutseb pärast Talibani režiimi langemist jätkuvalt Talibanisiseselt Afganistani Kandahari provintsis.

                  31.

                     Saduddin Sayyed (teiste nimedega a) Sadudin Sayed, b) Sadruddin)

                     Tiitel: a) maulavi, b) alhaj, c) mulla. Loetellu kandmise põhjused: a) Talibani režiimi ajal töö- ja sotsiaalministri asetäitja, b) Talibani režiimi ajal Kabuli linnapea. Sünniaeg: ligikaudu 1968. Sünnikoht: a) Chamani ringkond, Pakistan; b) Spin Boldaki ringkond, Kandahari provints, Afganistan. Muu teave: a) alates 2013. aasta keskpaigast Talibani ülemnõukogu nõunik; b) viibib arvatavalt Afganistani ja Pakistani piirialal; c) kuulub Barakzai hõimu. ÜRO poolt loetellu kandmise kuupäev:25.1.2001.

                     Lisateave sanktsioonide komitee poolt loetellu kandmise põhjuste kirjeldavast kokkuvõttest:

                  Saduddin Sayyed töötas ka Talibani režiimi töö- ja sotsiaalministri asetäitjana. Selle ametikoha kajastamiseks ajakohastati loetelu 8. märtsil 2001.

                  32.

                     Nurullah Nuri (teise nimega Norullah Noori)

                     Tiitel: maulavi. Loetellu kandmise põhjused: a) Talibani režiimi ajal Balkhi provintsi kuberner (Afganistanis), b) Talibani režiimi ajal põhjapiirkonna juhataja. Sünniaeg: a) ligikaudu 1958; b)1. jaanuar 1967. Sünnikoht: Shahjoe ringkond, Zabuli provints, Afganistan. Kodakondsus: Afganistani. Aadress: Guantánamo Bay vangla. Muu teave: a) alates 2013. aasta keskpaigast USAs vahi all; b) kuulub Tokhi hõimu. ÜRO poolt loetellu kandmise kuupäev:25.1.2001.

                  33.

                     Janan Agha (teise nimega Abdullah Jan Agha)

                     Tiitel: mulla. Loetellu kandmise põhjused: Talibani režiimi ajal Faryabi provintsi kuberner (Afganistanis). Sünniaeg: a) ligikaudu 1958, b) ligikaudu 1953. Sünnikoht: Tirin Koti linn, Uruzgani provints, Afganistan. Kodakondsus: Afganistani. Muu teave: a) alates 2010. aasta juunist Talibani ülemnõukogu liige ja mulla Mohammed Omari nõustaja; b) alates 2013. aasta keskpaigast juhib Talibani eesliiniüksust (mahaz) c) viibib arvatavalt Afganistani ja Pakistani piirialal; d) kuulub Sadati etnilisse rühma. ÜRO poolt loetellu kandmise kuupäev:23.2.2001.

                  34.

                     Dost Mohammad (teise nimega Doost Mohammad)

                     Tiitel: a) mulla, b) maulavi. Loetellu kandmise põhjused: Talibani režiimi ajal Ghazni provintsi kuberner. Sünniaeg: vahemikus 1968–1973. Sünnikoht: a) Nawi Dehi küla, Damani ringkond, Kandahari provints, Afganistan, b) Marghankecha küla, Damani ringkond, Kandahari provints, Afganistan. Kodakondsus: Afganistani. Muu teave: a) mulla Jalil Haqqani lähikondlane; b) viibib arvatavalt Afganistani ja Pakistani piirialal; c) kuulub Popalzai hõimu. ÜRO poolt loetellu kandmise kuupäev:25.1.2001.

                     Lisateave sanktsioonide komitee poolt loetellu kandmise põhjuste kirjeldavast kokkuvõttest:

                  Talibani juhtkond määras Dost Mohammadi Angoras (Afganistan, Nuristani provints) toimuvate sõjaliste operatsioonide juhiks.
                  alates 2010. aasta märtsist oli Dost Mohammad Talibani varikuberner Nuristani provintsis ning juhatas õppeasutust (madrassa), kust ta värbas võitlejaid.

                  35.

                     Khairullah Khairkhwah (teiste nimedega a) Mullah Khairullah Khairkhwah, b) Khirullah Said Wali Khairkhwa)

                     Tiitel: a) maulavi, b) mulla. Loetellu kandmise põhjused: a) Talibani režiimi ajal Herati provintsi kuberner (Afganistanis); b) Talibani režiimi pressiesindaja; c) Talibani režiimi ajal Kabuli provintsi kuberner; d) Talibani režiimi ajal siseminister. Sünniaeg: a) ligikaudu 1963 b)1.1.1967 (Khirullah Said Wali Khairkhwa nime all). Sünnikoht: a) Poti küla, Arghistani ringkond, Kandahari provints, Afganistan; b) Kandahar. Kodakondsus: Afganistani. Aadress: Guantánamo Bay vangla. Muu teave: a) alates 2013. aasta keskpaigast USAs vahi all; b) kuulub Popalzai hõimu. ÜRO poolt loetellu kandmise kuupäev:25.1.2001.

                  36.

                     Mohammad Hasan Rahmani (teise nimega Gud Mullah Mohammad Hassan)

                     Tiitel: mulla. Loetellu kandmise põhjused: Talibani režiimi ajal Kandahari provintsi kuberner (Afganistanis). Sünniaeg: ligikaudu 1963. Sünnikoht: a) Deh Rawudi ringkond, Uruzgani provints, Afganistan, b) Chora ringkond, Uruzgani provints, Afganistan, c) Charchino ringkond, Uruzgani provints, Afganistan. Kodakondsus: Afganistani. Muu teave: a) tal on parema jala protees; b) alates 2013. aasta keskpaigast oli Talibani ülemnõukogu liige ja 2010. aasta märtsist mulla Mohammed Omari asetäitja; c) viibib arvatavalt Afganistani ja Pakistani piirialal; d) kuulub Achekzai hõimu. ÜRO poolt loetellu kandmise kuupäev:23.2.2001.

                  37.

                  Mohammad Shafiq Mohammadi

                     Tiitel: maulavi. Loetellu kandmise põhjused: a) Talibani režiimi ajal Khosti provintsi (Afganistan) kuberner; b) Talibani režiimi ajal Paktia, Paktika, Khosti ja Ghazni provintsi kindralkuberner. Sünniaeg: ligikaudu 1948. Sünnikoht: Tirin Koti ringkond, Uruzgani provints, Afganistan. Kodakondsus: Afganistani. Muu teave: a) juhib alates 2013. aasta keskpaigast kahte Talibani sõjalise väljaõppe keskust; b) viibib arvatavalt Afganistani ja Pakistani piirialal; c) kuulub Hottaki hõimu. ÜRO poolt loetellu kandmise kuupäev:25.1.2001.

                  38.

                     Mohammad Shafiqullah Ahmadi Fatih Khan (teiste nimedega a) Mohammad Shafiq Ahmadi, b) Mullah Shafiqullah)

                     Tiitel: mulla. Loetellu kandmise põhjused: Talibani režiimi ajal Samangani provintsi kuberner. Sünniaeg: 1956–1957. Sünnikoht: a) Charmistani küla, Tirin Koti ringkond, Uruzgani provints, Afganistan, b) Marghi küla, Nawa ringkond, Ghazni provints, Afganistan. Kodakondsus: Afganistani. Muu teave: a) pärineb algselt Ghazni provintsist, elas hiljem Uruzganis; b) alates 2012. aasta lõpust Uruzgani provintsi varikuberner. c) teadaolevalt tapeti õhurünnaku käigus Shajoy ringkonnas, Zabuli provintsis 2013. aasta alguses; d) kuulub Hotaki hõimu. ÜRO poolt loetellu kandmise kuupäev:23.2.2001.

                  39.

                     Gul Agha Ishakzai (teiste nimedega a) Mullah Gul Agha, b) Mullah Gul Agha Akhund, c) Hidayatullah, d) Haji Hidayatullah, e) Hayadatullah).

                     Aadress: Pakistan. Sünniaeg: ligikaudu 1972. Sünnikoht: Band-e-Temor, Maiwandi ringkond, Kandahari provints, Afganistan. Muu teave: a) Talibani nõukogu liige, mis koordineerib zakati (islami maks) kogumist Pakistani Baluchistani provintsis; b) alates 2013. aasta keskpaigast Talibani rahanduskomisjoni juht; c) seotud mulla Mohammed Omariga; d) olnud Omari peamine rahaliste vahendite eest vastutav isik ja üks tema lähimatest nõunikest; e) kuulub Ishaqzai hõimu. ÜRO poolt loetellu kandmise kuupäev:20.7.2010.

                     Lisateave sanktsioonide komitee poolt loetellu kandmise põhjuste kirjeldavast kokkuvõttest:

                  Gul Agha Ishakzai on Talibani rahanduskomisjoni juht ning kuulub hiljuti loodud Talibani nõukogusse, mis koordineerib zakati (islami maks) kogumist Pakistani Baluchistani provintsis. Ta on ka kogunud raha enesetapurünnakute jaoks Kandaharis, Afganistanis, ning olnud seotud raha väljamaksmisega Talibani võitlejatele ja nende perekondadele.
                  Talibani juhi mulla Mohammad Omari lapsepõlvesõbrana on Gul Agha Ishakzai olnud Omari peamine rahaliste vahendite eest vastutav isik ja üks tema lähimatest nõunikest. Teataval ajajärgul ei olnud kellelgi võimalik ilma tema heakskiiduta mulla Omariga kohtuda. Talibani režiimi ajal elas ta koos Omariga presidendipalees.
                  2005. aasta detsembris korraldas Gul Agha Ishakzai inimeste ja kauba liikumist Talibani väljaõppelaagritesse, 2006. aasta lõpus sõitis ta relvaosade hankimiseks välimaale.

                  40.

                     Abdul Habib Alizai (teiste nimedega a) Haji Agha Jan Alizai; b) Hajji Agha Jan; c) Agha Jan Alazai; d) Haji Loi Lala; e) Loi Agha; f) Abdul Habib) g) Agha Jan Alizai)

                     Tiitel: hadži. Sünniaeg: a)15. oktoober 1963, b)14. veebruar 1973, c) 1967, d) ligikaudu 1957. Sünnikoht: a) Yatimchai küla, Musa Qala ringkond, Helmandi provints, Afganistan; b) Kandahari provints, Afganistan. Kodakondsus: Afganistani. Muu teave: a) on juhtinud uimastikaubanduse võrgustikku Helmandi provintsis, Afganistanis; b) on regulaarselt käinud Pakistanis. ÜRO poolt loetellu kandmise kuupäev:4.11.2010.

                     Lisateave sanktsioonide komitee poolt loetellu kandmise põhjuste kirjeldavast kokkuvõttest:

                  Agha Jan Alizai on juhtinud ühte Afganistani Helmandi provintsi suurematest uimastikaubanduse võrgustikest ning andnud raha Talibanile vastutasuks tema kaitsmise eest uimastiäris. 2008. aastal nõustus üks uimastikaubitsejate rühm, sealhulgas Alizai, maksma Talibanile maksu maa eest, kus kasvatati unimagunat, vastutasuks nõustus Taliban korraldama uimastite materjali transporti.
                  Taliban nõustus ka tagama uimastikaubitsejate ja nende ladude julgeoleku, kui kaubitsejad pakuvad Talibani võitlejatele varju ja tagavad nende transpordi. Alizai tegeles ka Talibanile relvade ostmisega ning sõitis regulaarselt Pakistani, et kohtuda Talibani kõrgemate juhtidega. Alizai hõlbustas ka võltsitud Iraani passide hankimist Talibani liikmetele, et nad saaksid sõita väljaõppele Iraani. 2009. aastal hankis Alizai passi ja raha ühele Talibani sõjaväeülemale Iraani reisimiseks.

                  41.

                     Saleh Mohammad Kakar Akhtar Muhammad (teise nimega Saleh Mohammad)

                     Sünniaeg: a) ligikaudu 1962; b) 1961. Sünnikoht: a) Nalghani küla, Panjwai ringkond, Kandahari provints, Afganistan, b) Sangesari küla, Panjway ringkond, Kandahari provints, Afganistan. Kodakondsus: Afganistani. Muu teave: a) on juhtinud organiseeritud salakaubavõrku Afganistani Kandahari ja Helmandi provintsis; b) varem juhtis heroiinitöötlemislaboreid Band-e-Temoris, Afganistani Kandahari provintsis; c) omas autode edasimüügifirmat Mirwais Menas, Dandi ringkonnas Kandahari provintsis, Afganistanis; d) vahistati 2008–2009 ja viibib alates 2011. aastast Afganistanis vahi all; e) abielu teel seotud mulla Mullah Ubaidullah Akhund Yar Mohammad Akhund; f) kuulub Kakari hõimu. ÜRO poolt loetellu kandmise kuupäev:4.11.2010.

                     Lisateave sanktsioonide komitee poolt loetellu kandmise põhjuste kirjeldavast kokkuvõttest:

                  Saleh Mohammad Kakar on uimastikaubitseja, kes juhtis ühte Afganistani Kandahari ja Helmandi provintsis tegutsevat organiseeritud kaubitsemisvõrgustikku, mis rahuldas Talibani logistilisi ja finantsilisi vajadusi. Enne arreteerimist Afganistani ametivõimude poolt juhtis Saleh Mohammad Kakar Talibani kaitse all olevaid heroiini töötlemise laboreid Kandahari provintsi Band-e-Timori ringkonnas.
                  Kakar on olnud kontaktis Talibani juhtidega, on kogunud nende nimel uimastikaubitsejatelt sularaha ning hallanud ja peitnud Talibani kõrgematele liikmetele kuuluvat raha. Ta vastutas ka Talibanile uimastikaubitsejate maksude tasumise hõlbustamise eest. Kakar on olnud autode müügifirma omanik Kandaharis ning on varustanud Talibani enesetapurünnakutes kasutatavate sõidukitega.


title: Komisjoni rakendusmäärus (EL) nr 1005/2011, 11. oktoober 2011 , millega kehtestatakse teatavate GATTi kvootide alusel 2012. aastal Ameerika Ühendriikidesse eksporditava juustu ekspordilitsentside jaotuskoefitsient

text:
               12.10.2011

               ET

               Euroopa Liidu Teataja

               L 267/11

         KOMISJONI RAKENDUSMÄÄRUS (EL) nr 1005/2011,
   11. oktoober 2011,
   millega kehtestatakse teatavate GATTi kvootide alusel 2012. aastal Ameerika Ühendriikidesse eksporditava juustu ekspordilitsentside jaotuskoefitsient
   EUROOPA KOMISJON,
   võttes arvesse Euroopa Liidu toimimise lepingut,
   võttes arvesse nõukogu 22. oktoobri 2007. aasta määrust (EÜ) nr 1234/2007, millega kehtestatakse põllumajandusturgude ühine korraldus ning mis käsitleb teatavate põllumajandustoodete erisätteid (ühise turukorralduse ühtne määrus) (1),
   võttes arvesse komisjoni 27. novembri 2009. aasta määrust (EÜ) nr 1187/2009, millega kehtestatakse nõukogu määruse (EÜ) nr 1234/2007 rakendamise üksikasjalikud erieeskirjad piima ja piimatoodete ekspordilitsentside ja -toetuste kohta, (2) eriti selle artikli 23 lõike 1 esimest lõiku ja lõike 3 esimest lõiku,
   ning arvestades järgmist:

               (1)

               Komisjoni rakendusmäärusega (EL) nr 789/2011 (3) avatakse määruse (EÜ) nr 1187/2009 artiklis 21 osutatud GATTi kvootide alusel 2012. aastal Ameerika Ühendriikidesse eksporditava juustu ekspordilitsentside väljaandmise menetlus.

               (2)

               Teatavate tooterühmade ja kvootide suhtes ületavad ajutised ekspordilitsentsid 2012. aastaks lubatud koguseid. Seepärast tuleks kindlaks määrata jaotuskoefitsiendid.

               (3)

               Tooterühmade ja kvootide puhul, mille kohta esitatud taotlused hõlmavad lubatud kogusest väiksemat kogust, on asjakohane ette näha allesjäänud koguste jaotamine proportsionaalselt taotletud kogustega. Selliste täiendavate koguste jaotamise tingimuseks peaks olema asjaomase ettevõtja poolt pädevale asutusele esitatud teave vastuvõetud koguste kohta ja asjaomase ettevõtja antud tagatis.

               (4)

               Arvestades kõnealuste koefitsientide määramise menetluse rakendamistähtaega, mis on ette nähtud rakendusmääruse (EL) nr 789/2011 artikliga 4, tuleks käesolevat määrust kohaldada võimalikult kiiresti,

         ON VASTU VÕTNUD KÄESOLEVA MÄÄRUSE:
   Artikkel 1
   Käesoleva määruse lisa 3. veerus märgitud tooterühmade ning kvootide 16-Tokyo, 16-, 17-, 18-, 20-, 21-Uruguay ja 22-Tokyo jaoks rakendusmääruse (EL) nr 789/2011 kohaselt esitatud ekspordilitsentsitaotlused kiidetakse heaks, kohaldades käesoleva lisa 5. veerus esitatud jaotuskoefitsiente.
   Artikkel 2
   Käesoleva määruse lisa 3. veerus märgitud tooterühma ja kvootide 22-, 25-Uruguay ja 25- Tokyo jaoks rakendusmääruse (EL) nr 789/2011 kohaselt esitatud ekspordilitsentsitaotlused kiidetakse heaks taotletud koguste puhul.
   Ekspordilitsentse võib anda täiendavatele kogustele vastavalt lisa 6. veerus märgitud jaotuskoefitsiendile pärast ettevõtja poolt ühe nädala jooksul alates käesoleva määruse avaldamisest antud heakskiitu ja tingimusel, et ettevõtja on esitanud nõutava tagatise.
   Artikkel 3
   Käesolev määrus jõustub järgmisel päeval pärast selle avaldamist Euroopa Liidu Teatajas.

      Käesolev määrus on tervikuna siduv ja vahetult kohaldatav kõikides liikmesriikides.
      Brüssel, 11. oktoober 2011

            Komisjoni nimel presidendi eest

            põllumajanduse ja maaelu arengu peadirektor

         José Manuel SILVA RODRÍGUEZ

      (1)  ELT L 299, 16.11.2007, lk 1.

      (2)  ELT L 318, 4.12.2009, lk 1.

      (3)  ELT L 203, 6.8.2011, lk 26.

      LISA

                  Ameerika Ühendriikide ühtlustatud tariifitabeli 4. peatüki täiendavate märkuste kohane rühmatähis

                  Rühma ja kvoodi tähis

                  2012. aastal saadaolev kogus
                  (tonnides)

                  Artikli 1 alusel ette nähtud jaotuskoefitsient

                  Artikli 2 alusel ette nähtud jaotuskoefitsient

                  Märkuse number

                  Rühm

                  (1)

                  (2)

                  (3)

                  (4)

                  (5)

                  (6)

                  16

                  Not specifically provided for (NSPF)

                  16-Tokyo

                  908,877

                  0,2717243

                  16-Uruguay

                  3 446,000

                  0,1769757

                  17

                  Blue Mould

                  17-Uruguay

                  350,000

                  0,0925926

                  18

                  Cheddar

                  18-Uruguay

                  1 050,000

                  0,4929577

                  20

                  Edam/Gouda

                  20-Uruguay

                  1 100,000

                  0,1834862

                  21

                  Italian type

                  21-Uruguay

                  2 025,000

                  0,1359973

                  22

                  Swiss or Emmenthaler cheese other than with eye formation

                  22-Tokyo

                  393,006

                  0,8675629

                  22-Uruguay

                  380,000

                  6,3333333

                  25

                  Swiss or Emmenthaler cheese with eye formation

                  25-Tokyo

                  4 003,172

                  1,8816320

                  25-Uruguay

                  2 420,000

                  3,0344828


title: Komisjoni rakendusmäärus (EL) 2016/929, 1. juuni 2016, millega registreeritakse kaitstud päritolunimetuste ja kaitstud geograafiliste tähiste registris nimetus [Gall del Penedès (KGT)]

text:
               14.6.2016

               ET

               Euroopa Liidu Teataja

               L 155/7

         KOMISJONI RAKENDUSMÄÄRUS (EL) 2016/929,
   1. juuni 2016,
   millega registreeritakse kaitstud päritolunimetuste ja kaitstud geograafiliste tähiste registris nimetus [Gall del Penedès (KGT)]
   EUROOPA KOMISJON,
   võttes arvesse Euroopa Liidu toimimise lepingut,
   võttes arvesse Euroopa Parlamendi ja nõukogu 21. novembri 2012. aasta määrust (EL) nr 1151/2012 põllumajandustoodete ja toidu kvaliteedikavade kohta, (1) eriti selle artikli 52 lõiget 2,
   ning arvestades järgmist:

               (1)

               Vastavalt määruse (EL) nr 1151/2012 artikli 50 lõike 2 punktile a avaldati Euroopa Liidu Teatajas Hispaania taotlus registreerida nimetus „Gall del Penedès“ (2).

               (2)

               Kuna komisjon ei ole saanud ühtegi määruse (EL) nr 1151/2012 artikli 51 kohast vastuväidet, tuleks nimetus „Gall del Penedès“ registreerida,

         ON VASTU VÕTNUD KÄESOLEVA MÄÄRUSE:
   Artikkel 1
   Nimetus „Gall del Penedès“ (KGT) registreeritakse.
   Esimeses lõigus osutatud nimetus määratletakse komisjoni rakendusmääruse (EL) nr 668/2014 (3) XI lisas esitatud klassi 1.1 „värske liha (ja rups)“ kuuluva tootena.
   Artikkel 2
   Käesolev määrus jõustub kahekümnendal päeval pärast selle avaldamist Euroopa Liidu Teatajas.

      Käesolev määrus on tervikuna siduv ja vahetult kohaldatav kõikides liikmesriikides.
      Brüssel, 1. juuni 2016

            Komisjoni nimel

            presidendi eest

            komisjoni liige

         Phil HOGAN

      (1)  ELT L 343, 14.12.2012, lk 1.

      (2)  ELT C 58, 13.2.2016, lk 42.

      (3)  Komisjoni 13. juuni 2014. aasta rakendusmäärus (EL) nr 668/2014, millega kehtestatakse Euroopa Parlamendi ja nõukogu määruse (EL) nr 1151/2012 (põllumajandustoodete ja toidu kvaliteedikavade kohta) rakenduseeskirjad (ELT L 179, 19.6.2014, lk 36).


title: Nõukogu rakendusmäärus (EL) nr 1225/2014, 17. november 2014 , millega rakendatakse määrust (EL) nr 269/2014, mis käsitleb piiravaid meetmeid seoses Ukraina territoriaalset terviklikkust, suveräänsust ja sõltumatust kahjustava või ohustava tegevusega

text:
               18.11.2014

               ET

               Euroopa Liidu Teataja

               L 331/1

         NÕUKOGU RAKENDUSMÄÄRUS (EL) nr 1225/2014,
   17. november 2014,
   millega rakendatakse määrust (EL) nr 269/2014, mis käsitleb piiravaid meetmeid seoses Ukraina territoriaalset terviklikkust, suveräänsust ja sõltumatust kahjustava või ohustava tegevusega
   EUROOPA LIIDU NÕUKOGU,
   võttes arvesse Euroopa Liidu toimimise lepingut,
   võttes arvesse nõukogu 17. märtsi 2014. aasta määrust (EL) nr 269/2014, mis käsitleb piiravaid meetmeid seoses Ukraina territoriaalset terviklikkust, suveräänsust ja sõltumatust kahjustava või ohustava tegevusega, (1) eriti selle artikli 14 lõiget 1,
   ning arvestades järgmist:

               (1)

               Nõukogu võttis 17. märtsil 2014 vastu määruse (EL) nr 269/2014.

               (2)

               Teavet ühe isiku kohta, kes on nimetatud määruses (EL) nr 269/2014, tuleks muuta.

               (3)

               Määruse (EL) nr 269/2014 I lisa tuleks seetõttu vastavalt muuta,

         ON VASTU VÕTNUD KÄESOLEVA MÄÄRUSE:
   Artikkel 1
   Määruse (EL) nr 269/2014 I lisa muudetakse vastavalt käesoleva määruse lisale.
   Artikkel 2
   Käesolev määrus jõustub järgmisel päeval pärast selle avaldamist Euroopa Liidu Teatajas.

      Käesolev määrus on tervikuna siduv ja vahetult kohaldatav kõikides liikmesriikides.
      Brüssel, 17. november 2014

            Nõukogu nimel

            eesistuja

         F. MOGHERINI

      (1)  ELT L 78, 17.3.2014, lk 6.

      LISA
      Kanne määruse (EL) nr 269/2014 I lisas esitatud järgmise isiku kohta asendatakse järgmise kandega.

                  Nimi

                  Identifitseerimisandmed

                  Põhjendused

                  Loetellu kandmise kuupäev

                  Vladimir Volfovich ZHIRINOVSKY
                  Владимир Вольфович Жириновский

                  Sünnikuupäev ja -koht: 25.4.1946 Almatõ (varem tuntud ka kui Alma-Ata), Kasahstan

                  Riigiduuma nõukogu liige, Venemaa Liberaaldemokraatliku Partei juht. Toetas aktiivselt Venemaa relvajõudude kasutamist Ukrainas ja Krimmi annekteerimist. Ta on aktiivselt kutsunud üles Ukrainat jagama. Ta allkirjastas enda juhitava Venemaa Liberaaldemokraatliku Partei nimel kokkuleppe nn Donetski Rahvavabariigiga.

                  12.9.2014


title: Komisjoni rakendusmäärus (EL) nr 859/2014, 5. august 2014 , teatavate kaupade klassifitseerimise kohta kombineeritud nomenklatuuris

text:
               8.8.2014

               ET

               Euroopa Liidu Teataja

               L 235/4

         KOMISJONI RAKENDUSMÄÄRUS (EL) nr 859/2014,
   5. august 2014,
   teatavate kaupade klassifitseerimise kohta kombineeritud nomenklatuuris
   EUROOPA KOMISJON,
   võttes arvesse Euroopa Liidu toimimise lepingut,
   võttes arvesse nõukogu 23. juuli 1987. aasta määrust (EMÜ) nr 2658/87 tariifi- ja statistikanomenklatuuri ning ühise tollitariifistiku kohta, (1) eriti selle artikli 9 lõike 1 punkti a,
   ning arvestades järgmist:

               (1)

               Määrusele (EMÜ) nr 2658/87 lisatud kombineeritud nomenklatuuri ühetaolise kohaldamise tagamiseks on vaja vastu võtta meetmed, mis käsitlevad käesoleva määruse lisas osutatud kaupade klassifitseerimist.

               (2)

               Määrusega (EMÜ) nr 2658/87 on kehtestatud kombineeritud nomenklatuuri klassifitseerimise üldreeglid. Neid üldreegleid kohaldatakse ka kombineeritud nomenklatuuril täielikult või osaliselt põhinevate või sellele täiendavaid alajaotisi lisavate teiste nomenklatuuride suhtes, mis on kehtestatud liidu erisätetega kaubavahetust käsitlevate tariifsete või muude meetmete kohaldamiseks.

               (3)

               Vastavalt nimetatud üldreeglitele tuleb käesoleva määruse lisas esitatud tabeli 1. veerus kirjeldatud kaubad klassifitseerida 2. veerus esitatud CN-koodi alla, lähtuvalt tabeli 3. veerus esitatud põhjendusest.

               (4)

               On asjakohane sätestada, et siduvale tariifiinformatsioonile, mis on antud käesolevas määruses käsitletavate kaupade kohta, kuid mis ei ole kooskõlas käesoleva määrusega, võib määruse (EMÜ) nr 2913/92 (2) artikli 12 lõike 6 kohaselt tugineda veel teatava perioodi vältel. Kõnealuseks ajavahemikuks tuleks kehtestada kolm kuud.

               (5)

               Käesoleva määrusega ette nähtud meetmed on kooskõlas tolliseadustiku komitee arvamusega,

         ON VASTU VÕTNUD KÄESOLEVA MÄÄRUSE:
   Artikkel 1
   Lisas esitatud tabeli 1. veerus kirjeldatud kaubad klassifitseeritakse kombineeritud nomenklatuuris kõnealuse tabeli 2. veerus esitatud CN-koodi alla.
   Artikkel 2
   Siduvale tariifiinformatsioonile, mis ei ole kooskõlas käesoleva määrusega, võib määruse (EMÜ) nr 2913/92 artikli 12 lõike 6 kohaselt tugineda veel kolme kuu vältel pärast käesoleva määruse jõustumist.
   Artikkel 3
   Määrus jõustub kahekümnendal päeval pärast selle avaldamist Euroopa Liidu Teatajas.

      Käesolev määrus on tervikuna siduv ja vahetult kohaldatav kõikides liikmesriikides.
      Brüssel, 5. august 2014

            Komisjoni nimel

            presidendi eest

            komisjoni liige

         Martine REICHERTS

      (1)  EÜT L 256, 7.9.1987, lk 1.

      (2)  Nõukogu määrus (EMÜ) nr 2913/92, 12. oktoober 1992, millega kehtestatakse ühenduse tolliseadustik (EÜT L 302, 19.10.1992, lk 1).

      LISA

                  Kauba kirjeldus

                  Klassifikatsioon
                  (CN-kood)

                  Põhjendus

                  (1)

                  (2)

                  (3)

                  Toode koosneb püsikasutusega kalendrist ja plastist inglikujukesest. Ingel istub plastist postamendil. Kalender asub postamendi sees ning koosneb puitklotsidest ja -plaatidest, mille peale on trükitud kuude nimetused ja kuupäevi tähistavad numbrid.
                  Toode on ligikaudu 16 cm kõrgune. Kujuke moodustab poole toote kõrgusest, kuid on mahuliselt väiksem kui kalendriosa.
                  Vt foto (1).

                  4910 00 00

                  Klassifikatsioon määratakse kindlaks kombineeritud nomenklatuuri klassifitseerimise üldreeglitega 1 ja 3b ning CN-koodi 4910 00 00 sõnastusega.
                  Võttes arvesse toote objektiivseid omadusi, nagu selle suurus, ja seda, et selle kalendriosa küündib dekoratiivse osaga võrreldes rohkem esile, annab kalendriosa tootele selle põhiomadused klassifitseerimise üldreegli 3b tähenduses (vt ka HSi selgitavad märkused, rubriik 4910, neljas lõik).
                  Lisaks kuuluvad rubriiki 4910 mitmesugused kalendrid, mis on trükitud mis tahes materjalile (vt ka HSi selgitavad märkused, rubriik 4910, esimene lõik).
                  Seepärast tuleb toode klassifitseerida CN-koodi 4910 00 00 alla kui mitmesugused kalendrid.

         (1)  Foto on üksnes illustreeriv.


title: Komisjoni rakendusmäärus (EL) 2015/461, 19. märts 2015 , milles sätestatakse rakenduslikud tehnilised standardid seoses ühise otsuse tegemise protsessiga taotluse kohta kasutada kindlustusgrupi sisemudelit vastavalt Euroopa Parlamendi ja nõukogu direktiivile 2009/138/EÜ  EMPs kohaldatav tekst

text:
               20.3.2015

               ET

               Euroopa Liidu Teataja

               L 76/19

         KOMISJONI RAKENDUSMÄÄRUS (EL) 2015/461,
   19. märts 2015,
   milles sätestatakse rakenduslikud tehnilised standardid seoses ühise otsuse tegemise protsessiga taotluse kohta kasutada kindlustusgrupi sisemudelit vastavalt Euroopa Parlamendi ja nõukogu direktiivile 2009/138/EÜ
   (EMPs kohaldatav tekst)
   EUROOPA KOMISJON,
   võttes arvesse Euroopa Liidu toimimise lepingut,
   võttes arvesse Euroopa Parlamendi ja nõukogu 25. novembri 2009. aasta direktiivi 2009/138/EÜ kindlustus- ja edasikindlustustegevuse alustamise ja jätkamise kohta (Solventsus II), (1) eriti selle artikli 231 lõiget 4,
   ning arvestades järgmist:

               (1)

               Asjakohase teabe tõhus vahetamine asjaomaste riikide järelevalveasutuste vahel on hädavajalik selleks, et tagada kindlustusgrupi sisemudeli kasutamise kohta ühise otsuse tegemise protsessi tulemuslikkus.

               (2)

               Selleks et tagada ühise otsuse tegemise protsessi ühtne kohaldamine, on oluline täpselt määratleda iga etapp. Selge protsess hõlbustab ka teabe vahetamist, edendab vastastikust mõistmist, arendab asjaomaste järelevalveasutuste vahelisi suhteid ja soodustab tulemuslikku järelevalvet.

               (3)

               Esmatähtis on ühise otsuse tegemise protsessi õigeaegne ja realistlik kavandamine. Iga asjaomane järelevalveasutus peaks õigeaegselt esitama kindlustusgrupi järelevalve teostajale asjakohase teabe.

               (4)

               Ühise otsuse sisu ja rakendamise jaoks selgete protsesside kehtestamine ja dokumenteerimine peaksid tagama, et otsused on igakülgselt põhjendatud.

               (5)

               Kindlustusgrupi sisemudeli kasutamise taotluse suhtes ühisele otsusele jõudmise protsess peaks olema kooskõlas ühise otsuse tegemisega suurte muudatuste kohta ja muudatuste kohta kindlustusgrupi sisemudeli muutmise põhimõtetes.

               (6)

               Käesolev määrus tugineb Euroopa Kindlustus- ja Tööandjapensionide Järelevalve (EIOPA) poolt komisjonile esitatud rakenduslike tehniliste standardite eelnõule.

               (7)

               EIOPA on läbi viinud avatud avalikud konsultatsioonid käesoleva määruse aluseks oleva rakenduslike tehniliste standardite eelnõu kohta, analüüsinud võimalikku asjaomast kulu ja kasu ning küsinud arvamust Euroopa Parlamendi ja nõukogu määruse (EL) nr 1094/2010 (2) artikli 37 kohaselt loodud sidusrühmade kogult,

               (8)

               Et suurendada õiguskindlust järelevalvekorra suhtes, mida kohaldatakse direktiivi 2009/138/EÜ artiklis 308a sätestatud järkjärgulise kohaldamise perioodil, mis algab 1. aprillil 2015, on oluline tagada, et käesolev määrus jõustuks nii pea kui võimalik, järgmisel päeval pärast selle avaldamist Euroopa Liidu Teatajas,

         ON VASTU VÕTNUD KÄESOLEVA MÄÄRUSE:
   Artikkel 1
   Sisu ja reguleerimisala
   Käesolevas määruses on sätestatud, millist korda peavad järelevalveasutused järgima selleks, et jõuda direktiivi 2009/138/EÜ artikli 231 lõikes 2 osutatud ühisele otsusele taotluse suhtes saada luba kindlustusgrupi sisemudeli kasutamiseks kindlustusgrupi konsolideeritud solventsuskapitalinõude arvutamisel ja gruppi kuuluva kindlustus- või edasikindlustusandja solventsuskapitalinõude arvutamisel.
   Artikkel 2
   Määratlus
   Käesoleva määruse tähenduses on „asjaomased järelevalveasutused” kõikide nende liikmesriikide järelevalveasutused, kus asuvad oma solventsuskapitalinõude arvutamiseks kindlustusgrupi sisemudeli kasutamist taotlevate seotud kindlustus- ja edasikindlustusandjate peakontorid.
   Artikkel 3
   Protsessi suhtes kokku leppimine
   1.   Asjaomased järelevalveasutused lepivad kokku ühisele otsusele jõudmise ja otsuse vormistamise protsessis, sealhulgas ajakavas, põhietappides ja tulemustes, võttes arvesse ka direktiivis 2009/138/EÜ sätestatud nõudeid, mida on täpsustatud komisjoni delegeeritud määruses (EL) 2015/35, (3) millega täiendatakse direktiivi 2009/138/EÜ. Selleks et teha ühisele otsusele jõudmiseks kõik endast olenev vastavalt direktiivi 2009/138/EÜ artikli 231 lõikele 2, tagab iga asjaomane järelevalveasutus, et kokkulepitud protsessis ettenähtud põhietapid läbitakse ja tulemused saavutatakse õigeaegselt.
   2.   Asjaomased järelevalveasutused võtavad protsessi suhtes kokku leppides arvesse õiguslikke takistusi või asutuse siseprotsesse, mis võivad neid takistada taotluse kohta oma ametlikku seisukohta esitamast ettenähtud tähtaja jooksul. Sel eesmärgil teavitavad kõik asjaomased järelevalveasutused teisi järelevalveasutusi õiguslikest takistustest või siseprotsessidest, mis võivad esineda nende vastavas järelevalveasutuses.
   3.   Asjaomased järelevalveasutused edastavad esimesel võimalusel teistele asjaomastele järelevalveasutustele kogu teabe, mis võib olla asjakohane taotluse suhtes otsuse tegemiseks.
   4.   Juhul kui asjaomane järelevalveasutus tõstatab protsessiga seotud küsimuse, eelkõige olukorras, kus otsuse osas tõenäoliselt üksmeelele ei jõuta, selgitab ta selle põhjuseid teistele asjaomastele järelevalveasutustele ja teatab, kas ka kavatseb direktiivi 2009/138/EÜ artikli 231 lõike 3 kohaselt küsimusega EIOPA poole pöörduda. Kindlustusgrupi järelevalve teostaja arutab küsimust kõigi asjaomaste järelevalveasutustega eesmärgiga leida lahendus. Järelevalveasutused lepivad kokku lahenduse leidmise tähtajas.
   5.   Kui kokkulepitud tähtaja jooksul rahuldavat lahendust ei leita ja vastav järelevalveasutus otsustab küsimusega EIOPA poole pöörduda, teeb ta seda viivitamata.
   Artikkel 4
   Ettepanek võtta vastu otsus
   1.   Enne otsuse kohta ettepaneku tegemist kinnitavad asjaomased järelevalveasutused, et taotluse hindamine on lõpule viidud ja et otsus taotluse kohta tehakse hindamise tulemustele tuginedes.
   2.   Teised asjaomased järelevalveasutused esitavad oma arvamuse otsuse ettepaneku kohta kindlustusgrupi järelevalve teostajale kirjalikult, tehes kokkuvõtte hindamise tulemustest.
   3.   Kindlustusgrupi järelevalve teostaja koostab lõikes 2 osutatud teiste asjaomaste järelevalveasutuse arvamusi arvesse võttes kirjaliku otsuse ettepaneku, mis vajaduse korral sisaldab kavandatava otsuse suhtes kohaldatavaid tingimusi. Ettepanekus esitatakse otsuse ja vajaduse korral kehtestatud tingimuste põhjendused.
   4.   Otsuse ettepaneku koostamisel võtab kindlustusgrupi järelevalve teostaja vajaduse korral arvesse taotluse hindamise käigus teiste järelevalveasutuste väljendatud seisukohti kindlustusgrupi sisemudeli asjakohasuse kohta kindlustusgrupi konsolideeritud solventsuskapitalinõude arvutamiseks. Vajaduse korral võtab kindlustusgrupi järelevalve teostaja arvesse ka teiste järelevalvekolleegiumisse kuuluvate järelevalveasutuste seisukohti kindlustusgrupi sisemudeli kohta.
   5.   Kindlustusgrupi järelevalve teostaja saadab otsuse ettepaneku asjaomastele järelevalveasutustele ja vajaduse korral ka järelevalvekolleegiumi teistele liikmetele ja osalejatele.
   6.   Teised asjaomased järelevalveasutused esitavad kindlustusgrupi järelevalve teostajale kirjalikult oma arvamuse otsuse ettepaneku kohta, sealhulgas, vajaduse korral, arvamuse kavandatava otsuse suhtes kehtestatavate tingimuste kohta. Kindlustusgrupi järelevalve teostaja koondab saadud arvamused ja teeb nendest teiste asjaomaste järelevalveasutuste jaoks kokkuvõtte.
   7.   Kindlustusgrupi järelevalve teostaja korraldab vähemalt ühe koosoleku teiste asjaomaste järelevalveasutustega otsuse ettepaneku ja esitatud arvamuste arutamiseks. Koosolek võib toimuda näost näkku kohtumisena või, kui kõik asjaomased järelevalveasutused sellega nõus on, muid vahendeid kasutades. Arutelu eesmärk on ühise otsuse suhtes üksmeelele jõudmine. Iga asjaomane järelevalveasutus kinnitab siis oma seisukohta või saadab oma lõpliku seisukoha ja reservatsioonid kindlustusgrupi järelevalve teostajale kirjalikult.
   Artikkel 5
   Lõplik otsus
   1.   Kui direktiivi 2009/138/EÜ artikli 231 lõikes 5 sätestatud juhul on jõutud ühisele otsusele, siis kindlustusgrupi järelevalve teostaja:

               a)

               dokumenteerib taotluse suhtes tehtud lõpliku otsuse ja vajaduse korral otsuse suhtes kehtestatud tingimused;

               b)

               saadab lõpliku otsuse kõigile kolleegiumi liikmetele ja vajaduse korral osalejatele koos asjaomaste järelevalveasutuste seisukohtadega.

         Esimeses lõigus nimetatud juhul kinnitavad asjaomaste järelevalveasutuste esindajad, kellel on asjakohased volitused võtta vastavate järelevalveasutuste nimel kohustusi, oma nõusolekut lõpliku otsusega kirjalikult.
   2.   Kui direktiivi 2009/138/EÜ artikli 231 lõikes 6 sätestatud juhul ei ole jõutud ühisele otsusele, siis kindlustusgrupi järelevalve teostaja:

               a)

               dokumenteerib oma lõpliku otsuse;

               b)

               dokumenteerib artikli 4 lõikes 7 nimetatud seisukohad ja reservatsioonid;

               c)

               esitab asjaomaste järelevalveasutuste seisukohad ja reservatsioonid ning vajaduse korral selgitab, miks kindlustusgrupi järelevalve teostaja on nendest seisukohtadest kõrvale kaldunud, kui ta edastab asjaomastele järelevalveasutustele dokumendi oma otsusega vastavalt direktiivi 2009/138/EÜ artikli 231 lõikele 6;

               d)

               saadab otsuse ülejäänud kolleegiumi liikmetele ja vajaduse korral osalejatele koos asjaomaste järelevalveasutuste seisukohtade ja reservatsioonidega.

         Artikkel 6
   Otsuse teatavakstegemine
   1.   Kui lõplik otsus on tehtud, teeb kindlustusgrupi järelevalve teostaja selle taotlejale viivitamata teatavaks.
   2.   Kui luba kindlustusgrupi sisemudeli kasutamiseks antakse, esitab kindlustusgrupi järelevalve teostaja otsuses:

               a)

               kas otsus oli ühine otsus vastavalt direktiivi 2009/138/EÜ artikli 231 lõikele 5 või tegi otsuse kindlustusgrupi järelevalve teostaja vastavalt direktiivi 2009/138/EÜ artikli 231 lõikele 6;

               b)

               otsuse põhjendused;

               c)

               kindlustusgrupi konsolideeritud solventsuskapitalinõude arvutamiseks kasutatava sisemudeli ulatusse kuuluvate seotud ettevõtjate nimed;

               d)

               nende seotud ettevõtjate nimed, kellel on lubatud kasutada kindlustusgrupi sisemudelit oma solventsuskapitalinõude arvutamiseks;

               e)

               kui see on asjakohane, siis osalise sisemudeli ulatusse kuuluvad riskid ja peamised äriüksused;

               f)

               kuupäev, millest alates arvutatakse punktides c ja d nimetatud solventsuskapitalinõuded kindlustusgrupi sisemudelit kasutades;

               g)

               kui see on asjakohane, siis kindlustusgrupi sisemudeli kasutamise loa suhtes kehtestatud tingimused ja nende tingimuste kehtestamise põhjendused;

               h)

               kui see on asjakohane, siis nõue, et ettevõtja peab välja töötama ja esitama sisemudeli ulatuse laiendamise kava, kaasa arvatud kava kirjeldus ja ajakava;

               i)

               kui see on asjakohane, siis heakskiidetud meetod, mida kasutatakse selleks, et integreerida osaline sisemudel solventsuskapitalinõude standardvalemisse.

         3.   Kui kindlustusgrupi sisemudeli kasutamine lükatakse tagasi, esitab kindlustusgrupi järelevalve teostaja otsuses sisemudeli nende osade või aspektide lühikirjelduse, mis ei vasta kindlustusgrupi sisemudeli kasutamise nõuetele, ja täpsed viited nõuetele, mida ei ole täidetud. Otsusest teatamisel lisatakse, et tagasilükkamine ei tähenda seda, et muud nõuded loetakse hindamise tulemusel täidetuks.
   Artikkel 7
   Jõustumine
   Käesolev määrus jõustub järgmisel päeval pärast selle avaldamist Euroopa Liidu Teatajas.

      Käesolev määrus on tervikuna siduv ja vahetult kohaldatav kõikides liikmesriikides.
      Brüssel, 19. märts 2015

            Komisjoni nimel

            president

         Jean-Claude JUNCKER

      (1)  ELT L 335, 17.12.2009, lk 1.

      (2)  Euroopa Parlamendi ja nõukogu määrus (EL) nr 1094/2010, 24. november 2010, millega asutatakse Euroopa Järelevalveasutus (Euroopa Kindlustus- ja Tööandjapensionide Järelevalve), muudetakse otsust nr 716/2009/EÜ ning tunnistatakse kehtetuks komisjoni otsus 2009/79/EÜ (ELT L 331, 15.12.2010, lk 48).

      (3)  Komisjoni 10. oktoobri 2014. aasta delegeeritud määrus (EL) 2015/35, millega täiendatakse Euroopa Parlamendi ja nõukogu direktiivi 2009/138/EÜ kindlustus- ja edasikindlustustegevuse alustamise ja jätkamise kohta (Solventsus II) (ELT L 12, 17.1.2015, lk 1).